Kasalliklarni nazorat va profilaktika qilish markazining ma’lumot berishicha, mamlakatda yangi holatlarning 40 foizdan 70 foizgachasi omikron shtammiga to‘g‘ri keladi. Foto: Bloomberg AQShda o‘tgan sutkada koronavirus yuqtirish bilan bog‘liq 512 ming 533 ta yangi holatlar qayd etildi. Bu haqda Daily Mail xabar bermoqda. Kasalliklarni nazorat va profilaktika qilish markazining (CDC) ma’lumot berishicha, mamlakatda yangi holatlarning 40 foizdan 70 foizgachasi omikron shtammiga to‘g‘ri keladi. Xabarga ko‘ra, dushanba kuni ham koronavirus yuqtirish bilan bog‘liq yarim milliondan ortiq holat aniqlangan, lekin bu galgisi pandemiya boshlanganidan buyon qayd etilgan eng yuqori ko‘rsatkich hisoblanadi. Avvalroq Buyuk Britaniyada oxirgi 24 soat ichida 189 ming 213 kishida kasallik aniqlangani to‘g‘risida xabar qilingandi.